Zagon Kasa: Jam’iyyar APC Ta Dakatar Da Rochas Okorocha Ibikunle Amosun - Liberty TV/Radio - News - Voice For All! Vision For Alll!
Editor 4
March 1, 2019
Rahotannin na nuni da cewa, kwamitin zartarwa na
jam’iyyar APC na kasa ya dakatar da gwamnan jihar Ogun Ibikunle Amosun da
takwaran sa na jihar Imo Rochas Okorocha daga jam’iyyar.
Wata majiya ta ce, kwamitin ya gabatar da wata bukata ga
kwamitin zartarwa na jam’iyyar, domin duba yiyuwar korar gwamnonin biyu daga
jam’iyyar gaba daya.
Kwamitin dai ya dauki matakin ne, a wajen wani taro da ya
gudanar a Abuja, inda ya ce sun yanke hukuncin ne, biyo bayan yi wa jam’iyyar
zagon kasa da gwamnonin su ke yi.
An dai zabi Amosun da Okorocha zuwa majalisar dattawa a
karkashin jam’iyyar APC, amma su na goyon bayan ‘yan takarar gwamnonin jihohin
su na wasu jam’iyyu daban a zaben gwamnoni da za a gudanar ranar 9 ga watan
Maris.